Държавен вестник, бр. 97, 2024 г., стр. 13

БРОЙ  97	
Д Ъ Р Ж А В Е Н  В Е С Т Н И К 	
СТР.  13   
те на детето, при съблюдаване на неговите 
основни права и съобразно изискванията на 
чл. 21 от Конвенцията за правата на детето 
на Организацията на обединените нации (ДВ, 
бр. 55 от 1991 г.).
Чл. 5. (1) Достъп до данните в информа­
ционната система по чл. 83, ал. 1 от Семейния 
кодекс имат председателите и членовете на 
съветите по осиновяване към регионалните 
дирекции за социално подпомагане и длъж­
ностни лица от Министерството на труда и 
социалната политика, Агенцията за социално 
подпомагане и Държавната агенция за закрила 
на детето.
(2) Председателите и членовете на съветите 
по осиновяване към регионалните дирекции 
за социално подпомагане имат достъп до дан­
ните за вписаните деца, които може да бъдат 
осиновени при условията на пълно осиновя­
ване и имат настоящ адрес на територията 
на областта, и до данните за всички вписани 
лица, които желаят да осиновят дете при ус­
ловията на пълно осиновяване, за целите на 
определяне на подходящ осиновяващ.
(3) Длъжностните лица от Министерството 
на труда и социалната политика, определени 
със заповед на министъра на труда и социал­
ната политика, имат пълен достъп до данните 
за деца и лица в информационната система 
по чл. 83, ал. 1 от Семейния кодекс за целите 
на воденето и поддържането на системата и 
за извършването на наблюдение и ежегодно 
изготвяне на анализ относно изпълнението 
на държавната политика в областта на на­
ционалното осиновяване. 
(4) Длъжностните лица от Агенцията за 
социално подпомагане, определени със заповед 
на министъра на труда и социалната политика, 
имат достъп до данните в информационната 
система по чл. 83, ал. 1 от Семейния кодекс 
за целите на координиране изпълнението на 
задълженията на регионалните дирекции за 
социално подпомагане и дирекции „Социално 
подпомагане“.
(5) Длъжностните лица от Държавната 
агенция за закрила на детето, определени със 
заповед на министъра на труда и социалната 
политика, имат достъп до данните за всички 
вписани в информационната система по чл. 83, 
ал. 1 от Семейния кодекс деца за целите на 
изпълнението на функциите на председателя 
на агенцията по чл. 17а от Закона за закрила 
на детето.
Чл. 6. (1) Кандидатстването за вписване 
и вписването, отбелязването и заличаването 
от информационната система по чл. 83, ал. 1 
от Семейния кодекс се извършва с квалифи­
циран електронен подпис, издаден съгласно 
изискванията на Регламент (ЕС) № 910/2014 
на Европейския парламент и на Съвета от 
23 юли 2014 г. относно електронната иден­
тификация и удостоверителните услуги при 
електронни трансакции на вътрешния пазар 
и за отмяна на Директива 1999/93/ЕО (OB, 
L 257/73 от 28 август 2014 г.) и на Закона за 
електронния документ и електронните удос­
товерителни услуги.
(2) Данните, необходими за воденето на 
информационната система по чл. 83, ал. 1 
от Семейния кодекс, се събират, обработват 
и съхраняват в съответствие с Регламент 
(ЕС) 2016/679 на Европейския парламент 
и на Съвета от 27 април 2016 г. относно 
защитата на физическите лица във връзка 
с обработването на лични данни и относно 
свободното движение на такива данни и за 
отмяна на Директива 95/46/ЕО (Общ регла­
мент относно защитата на данните) (OB, L 
119, 4.05.2016 г.), Закона за защита на личните 
данни, Наредбата за обмена на документи в 
администрацията, приета с ПМС № 101 от 
2008 г. (ДВ, бр. 48 от 2008 г.), и Наредбата 
за минималните изисквания за мрежова и 
информационна сигурност, приета с ПМС 
№ 186 от 2019 г. (ДВ, бр. 59 от 2019 г.).
Чл. 7. (1) Държавните органи, общин­
ските администрации, съдилищата, лечеб­
ните заведения, доставчиците на социални 
и интегрирани здравно-социални услуги за 
деца, родителите, настойниците, попечите­
лите, приемните семейства и семействата на 
роднини или близки оказват съдействие на 
министъра на труда и социалната политика 
и на директорите на дирекции „Социално 
подпомагане“ за издаване на необходимите 
документи за воденето на информационната 
система по чл. 83, ал. 1 от Семейния кодекс.
(2) За целите на вписването в информа­
ционната система по чл. 83, ал. 1 от Семейния 
кодекс, нейното водене и поддържане, както 
и за извършване на служебни проверки от 
значение за процеса на осиновяване, длъжност­
ните лица по чл. 5, ал. 1 от Министерството 
на труда и социалната политика и Агенцията 
за социално подпомагане, определени със 
заповед на министъра на труда и социалната 
политика, имат достъп до Единната система 
за гражданска регистрация и административ­
но обслужване на населението (ЕСГРАОН).
Г л а в а  в т о р а
ВПИСВАНЕ НА ДЕЦА В НАЦИОНАЛНАТА 
ЕЛЕКТРОННА ИНФОРМАЦИОННА СИС­
ТЕМА ЗА ПЪЛНО ОСИНОВЯВАНЕ
Чл. 8. (1) В случаите по чл. 84, ал. 1, 2 и 
ал. 4, предложение второ от Семейния кодекс 
директорът на дирекция „Социално подпомага­
не“ по настоящ адрес на детето издава заповед